VENDIM 
Nr. 100, datë 18.6.2024

PËR DISA NDRYSHIME NË VENDIMIN NR. 95, DATË 9.5.2022, “PËR MIRATIMIN E RREGULLORES, PËR VLERËSIMIN ETIK DHE PROFESIONAL TË 
PROKURORËVE”, TË KËSHILLIT TË LARTË TË PROKURORISË, TË
NDRYSHUAR

Bazuar në nenin 149/a, pika 1, germa “a”, të Kushtetutës; të nenet 159, 189, 190, pikat 3 dhe 4, të ligjit nr. 115/2016, “Për organet e qeverisjes se sistemit të drejtësisë”, të ndryshuar; të ligjit nr. 96/2016, “Për statusin e gjyqtarëve dhe të prokurorëve në Republikën e Shqipërisë”, të ndryshuar, si dhe me propozim të Grupit të Punës, Këshilli i Lartë i Prokurorisë,

VENDOSI:

1.	 Miratimin e disa ndryshimeve në rregulloren “Për vlerësimin etik dhe profesional të prokurorëve”, të miratuar me vendimin nr. 95, datë 9.5.2022, sipas tekstit bashkëlidhur këtij vendimi.
2. 	Ky vendim hyn në fuqi në datën e botimit në Fletoren Zyrtare dhe publikohet në faqen zyrtare web të Këshillit.
3. U shpall në Tiranë, sot, më 18.6.2024.
KRYETAR
Mirela Bogdani

PËR DISA NDRYSHIME NË RREGULLOREN[footnoteRef:2]  [2:  Miratuar nga Këshilli i Lartë i Prokurorisë me vendimin nr. 95, datë 9.5.2022.] 

“PËR VLERËSIMIN ETIK DHE PROFESIONAL TË PROKURORËVE”

Neni 1

Në nenin 32, në paragrafin 3 pas fjalëve “në mënyrë të detajuar dhe të strukturuar” shtohen fjalët “problematikat dhe gjetjet sipas të dhënave …”.

Neni 2

Në aneksin nr. 1[footnoteRef:3], pika 10, pas fjalisë së parë shtohet fjalia e dytë “Pikëzimi i çdo treguesi kryhet sipas rendit zbritës, duke filluar nga pikëzimi maksimal dhe caktohet në bazë të arsyetimit mbi problematikat dhe gjetjet, të konstatuara në treguesit përkatës, që rezultojnë nga shqyrtimi i burimeve të vlerësimit”. [3:  Metodologjia për prokurorët e shkallëve të para.] 


Neni 3

Në aneksin nr. 7[footnoteRef:4], pika 10, pas fjalisë së parë shtohet fjalia e dytë “Pikëzimi i çdo treguesi kryhet sipas rendit zbritës, duke filluar nga pikëzimi maksimal dhe caktohet në bazë të arsyetimit mbi problematikat dhe gjetjet, të konstatuara në treguesit përkatës, që rezultojnë nga shqyrtimi i burimeve të vlerësimit”. [4:  Metodologjia për prokurorët e Apelit.] 



Neni 4

Në nenin 41, pas paragrafit 2 shtohet paragrafët 3 dhe 4 më këtë përmbajtje:
“3. Pikëzimi për aspektin “Aftësia për të përballuar ngarkesën në punë” të aneksit nr. 1, të rregullores së vlerësimit dhe treguesit “Aftësia për të kryer procedurat gjyqësore” të aneksit nr. 7, të rregullores së vlerësimit, për periudhat e vlerësimit 3-vjeçar që përfshihen të plota në periudhën e vlerësimit për vitet 2017–2021 dhe të vlerësimit 5-vjeçar 2017–2021, do të prezumohet të jetë në nivelin maksimal të parashikuar në metodologjitë përkatëse, duke u vlerësuar përkatësisht 50 pikë dhe 30 pikë.
4. Rekuizitat në tabelat e aneksit 2 dhe aneksit 8, të rregullores së vlerësimit për periudhat e vlerësimit të përcaktuara në pikën 4 të kësaj dispozite, do të thjeshtohen për aq sa është e mundur, si edhe me metodën teknike ose elektronike të përpunuar nga zyrat kompetente të Këshilli.”.

Neni 5

1. Aneksi nr. 1 “Metodologjia”, në kriterin IV “Aftësia personale dhe angazhimi profesional”, nënkriteri “C”, “Gatishmëria e prokurorit për t’u angazhuar në veprimtari të tjera”, ndryshohet për treguesit si vijon:
a) Tabela e pikëzimit për kriterin IV, nënkriteri “c”, treguesi “a”, që lidhet me pjesëmarrjen e prokurorit në programet e formimit vazhdues të Shkollës së Magjistraturës dhe në trajnime të tjera profesionale (20 pikë), ndryshohet si më poshtë:

	Pjesëmarrja e prokurorit 
Periudha 3-vjeçare
	Nr. i pikëve 
	 
	Pjesëmarrja e prokurorit 
Periudha 5-vjeçare
	Nr. i pikëve 

	< = 5 ditë
	5 pikë
	
	< = 5 ditë
	5 pikë

	 6–15 ditë 



 > 120 ditë 
	1.5 pikë për 
çdo ditë

zbritet 1.5 pikë për çdo ditë
	
	 6–30 ditë 

 
 > 200 ditë 
	
0.6 pikë për çdo ditë

zbritet 0.6 pikë për çdo ditë


 
b) Paragrafi i tretë i kriterit IV, nënkriteri C, i treguesit “b”, që lidhet me disponueshmërinë e prokurorit për të udhëhequr kandidatët për prokurorë gjatë stazhit profesional dhe/ose për trajnimin e prokurorëve (5 pikë), ndryshon si më poshtë:
Duke marrë parasysh se pjesëmarrja në veprimtari të tilla nuk është gjithmonë në varësi të vullnetit të prokurorit, të gjithë prokurorët për këtë tregues vlerësohen me 5 pikë. 
[bookmark: _GoBack]Prokurorët që nuk caktohen nga Këshilli si prokuror udhëheqës në praktikën profesionale të kandidatëve për prokurorë, për shkak se nuk plotësojnë kushtet ligjore të parashikuara në ligjin nr. 96, “Për statusin e gjyqtarëve dhe prokurorëve”, neni 33 pika 3, germat “b”, “c”, “ç”, “d”, për këtë tregues vlerësohen me zero pikë.
Prokurorët që e kryejnë këtë veprimtari njëkohësisht me veprimtarinë hetimore, pavarësisht nga frekuenca e angazhimit, marrin bonus 2 ditë në përllogaritjen e ditëve në formimin trajnues.
c) Paragrafi i tretë, i kriterit IV, nënkriteri C, i treguesit “c”, që lidhet me pjesëmarrjen e prokurorit në veprimtari ndërinstitucionale për përmirësimin e sistemit të drejtësisë dhe në veprimtaritë për marrëdhëniet me publikun (5 pikë), ndryshon si më poshtë:
Duke marrë parasysh se pjesëmarrja në veprimtari të tilla nuk është gjithmonë në varësi të vullnetit të prokurorit, të gjithë prokurorët për këtë tregues vlerësohen me 5 pikë. 
Prokurorët që janë caktuar për të marrë pjesë në veprimtari të tilla dhe pa pengesa, dhe shkaqe të natyrës objektive nuk marrin pjesë, për këtë tregues vlerësohen me zero pikë.
Prokurorët që marrin pjesë në veprimtari të tilla njëkohësisht me veprimtarinë hetimore, pavarësisht nga frekuenca e angazhimit, marrin bonus 2 ditë në përllogaritjen e ditëve në formimin trajnues. 
